**în mine lumea**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aşteaptă trenuri

spre nord spre sud spre nicăieri

sunt doar o gară rece

tristă şi pustie

peron stricat de aşteptări

în mine nu rămâne nimeni

doar uneori cineva

pierde câte un tren şi întârzie

pe holuri fluierând hituri

la câte un deceniu

din orient expres

aceeaşi pasageră revine şi-mi face fotografii

pentru eternitatea ei

drum bun

drum bun

în mine lumea

aşteaptă trenuri